अज़रबाइजान का राष्ट्रीय कला संग्रहालय
अज़रबाइजान का राष्ट्रीय कला संग्रहालय (अज़ेरी: Azərbaycan Milli İncəsənət Muzeyi), अज़रबाइजान का सबसे बड़ा कला संग्रहालय है। इसकी स्थापना बाकू में सन 1936 में हुई थी। इसका नाम रुस्तम मुस्तफायेव के नाम पर रखा गया था जो अजरबाइजान के एक प्रमुख दृष्य डिजाइनर एवं थिएटर कलाकार थे।यह संग्रहालय १९वीं शताब्दी में बने दो भवनों में है जो बिलकुल पास-पास खड़े हैं। इस संग्रहालय में १५ हजार से अधिक वस्तुओं का संग्रह है जिनमें से ३ हजार से अधिक वस्तुएँ संग्रहालय के ६० कक्षों में स्थायी रूप से प्रदर्शित हैं। लगभग १२ हजार वस्तुएँ भण्डार में रखी हुईं हैं। इस संग्रहालय में प्रदर्शित वस्तुएं समय-समय पर बदली जाती रहतीं हैं।